– Догляд за жывёлай – наш агульны клопат, хаця Паўлу, напэўна, больш прыходзіцца каля яе тупаць, – усміхаецца Наташа. – Я ж працую сацыяльным работнікам, дык амаль увесь дзень праводжу ў сваіх падапечных. Іх у мяне восем, жывуць і ў Малажанях, і ў Слабадзе, і ў Скудзуцях. Дабірацца ў вёсачкі даводзіцца, у залежнасці ад пары года, або на скутары, або на аўтамабілі: пяць гадоў ужо, як маю правы.